32001D0577
L 203/27
JURNALUL OFÍCIAL AL UNIUNII EUROPENE
DECIZIA COMISIEI
din 25 iulie 2001
de stabilire a datei începând cu care Portugalia poate expedia produse derivate din bovine în conformitate cu programul de export bazat pe dată în temeiul articolului 22 alineatul (2) din Decizia 2001/376/CE
[notificată sub numărul C(2001) 2363]
(Text cu relevanță pentru SEE)
(2001/577/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 89/662/CEE a Consiliului din 11 decembrie 1989 privind controalele sanitar-veterinar în cadrul schimburilor intracomunitare în vederea realizării pieței interne (1), astfel cum a fost modificată ultima dată prin Directiva 92/118/CEE,
având în vedere Decizia 2001/376/CE a Comisiei din 18 aprilie 2001 privind măsurile necesare ca urmare a apariției encefalopatiei spongiforme bovine în Portugalia și de punere în aplicare a unui program de export bazat pe date (2), în special articolul 22 alineatul (2),
întrucât:
(1)
Articolul 22 alineatul (2) din Decizia 2001/376/CE solicită Comisiei să stabilească data la care poate începe expedierea de produse prevăzute la articolul 11 din decizia în cauză, după efectuarea inspecțiilor comunitare și informarea statelor membre.
(2)
Inspecțiile efectuate de reprezentanții Comunității în Portugalia între 14-18 mai și 25-27 iunie 2001, în special pentru a evalua sistemul de controale sanitar-veterinare în temeiul articolelor 11 și 12 și în conformitate cu anexa IV la Decizia 2001/376/CE, indică respectarea condițiilor.
(3)
Comisia a prezentat rezultatele inspecțiilor și concluziile sale statelor membre convocate în Comitetul permanent veterinar. Comisia a primit de la Portugalia, pe lângă garanțiile solicitate prin raportul Oficiului Alimentar și Veterinar, garanții de punere în aplicare și intrare în vigoare a legislației comunitare privind ținerea sub observație și eradicarea EST (encefalopatiilor spongiforme transmisibile),
ADOPTĂ PREZENTA DECIZIE:
Articolul 1
Data prevăzută la articolul 22 alineatul (2) din Decizia 2001/376/CE, de la care poate începe sau reîncepe expedirea produselor prevăzute la articolul 11 din decizia respectivă în conformitate cu condițiile stabilite, este 1 august 2001.
Articolul 2
Prezenta decizie se adresează statelor membre.
Adoptată la Bruxelles, 25 iulie 2001.